Ժյուրիի անդամ Սիրան Գրիգորյանը մեծ պատիվ համարեց իր՝ ժյուրիի կազմում ընդգրկվելը, նշելով, որ առանձնահատուկ սիրով էր սպասում ամեն նոր ստեղծագործության․ «Մենք չգիտեինք՝ ովքեր են հեղինակները, բայց ավելի քան վստահ էի, որ նրանք բոլորն էլ լուսավոր մարդիկ են: Մրցանակաբաշխության ժամանակ ծանոթացա հաղթողների հետ և վերահաստատեցի իմ կարծիքը գրող մարդու մասին՝ գրի ու գրչի մարդիկ չեն կարող լավը չլինել: Համոզված եմ, որ այս մրցույթն արդեն նոր անուններ է բացահայտել և ևս մեկ անգամ ուշադրություն հրավիրել ժամանակակից հայ գրականության վրա»: